ঠিক এ রকম একটি সড়ক দুর্ঘটনার পরিসংখ্যান কাঁধে নিয়ে চলেছে স্বদেশ। বিষয়টি নিয়ে কারো যেন ভাববার তেমন একটা সময় অথবা প্রয়োজন নেই। অথবা বলা যায়, যাদের ভাববার কথা তারা বিষয়টিকে জীবিত রাখার কথাই ভাবছেন। ভাবছেন লাভ-লোকসানের কথা। জীবিত থাকলেই বোধহয় লাভের অঙ্কটা বেশি। তাই দুর্ঘটনায় মানুষ মরলে আপত্তি নেই। আপত্তি; দুর্ঘটনা কমে এলে। মৃত্যুর সংখ্যা কমে গেলে। ভাবনাটা নেতিবাচক হলেও এভাবেই ভাবতে হচ্ছে সকলকে। বাস্তবতা আজ তাদেরকে ভাবতে বাধ্য করছে। কোমলমতি শিক্ষার্থীদের আন্দোলনও শেষ পর্যন্ত বোধের দরোজা খুলে দিতে ব্যর্থ হলো। কিন্তু আমরা তো আর এভাবে ভাবতে চাই না। কোমলমতিদের কণ্ঠে কণ্ঠ মিলিয়ে বলতে চাই, ‘নিরাপদ সড়ক দাও’।